b'\n_START_ARTICLE_\nJames Stillman Rockefeller\n_START_PARAGRAPH_\nJames Stillman Rockefeller (8. juni 1902 - 10. august 2004) var en amerikansk roer og olympisk guldvinder, f\xc3\xb8dt p\xc3\xa5 Manhattan, New York._NEWLINE_Rockefeller vandt, som del af den amerikanske otter, en guldmedalje ved OL 1924 i Paris. Resten af bes\xc3\xa6tningen bestod af Leonard Carpenter, Howard Kingsbury, Alfred Lindley, John Miller, Frederick Sheffield, Benjamin Spock, Alfred Wilson og styrmand Laurence Stoddard. Samtlige otte roere var studerende ved Yale University og medlemmer af universitetets roklub. Der deltog i alt ti b\xc3\xa5de i konkurrencen, hvor amerikanerne sikrede sig guldet foran Canada og Italien, der vandt henholdsvis s\xc3\xb8lv og bronze. Det var Rockefellers eneste OL-deltagelse.'